《梅花百咏 其四十 凛然不犯》
明代·李江

万叶娇娆舞乱风，孤飘瘦影与谁同。重阴冱处孤根老，大节临谁万□空。

雪态浓妆皆正色，缺枝斜插独高峰。一生爱学扬州咏，只恐阴何体未工。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。